**Niclas Juhani Tenhovuori** (s. 28. toukokuuta 2002 Helsinki) on suomalainen jääkiekkoilija, joka edustaa Mestis-joukkue Jokereita. Hän on pelipaikaltaan oikea laitahyökkääjä. Tenhovuori laukoo oikealta.

Ura
---

### Seuraura

Tenhovuori on Karhu-Kissojen kasvatti. Hän siirtyi C-juniori-ikäisenä Jokereihin. Tenhovuori toimi kaudella 2017–2018 seuran C-nuorten kapteenina. Kauden 2018–2019 päätteeksi hän voitti B-nuorten Suomenmestaruuden.

Toukokuussa 2021 Tenhuvuori teki Jokereiden vuoden mittaisen ja kaksisuuntaisen KHL-sopimuksen. Samalla hänen vahvistettiin siirtyvän kaudeksi 2021–2022 Mestis-joukkue Kiekko-Vantaan vahvuuteen. Tenhovuori pelasi siellä tulokaskautensa aikana 38 runkosarjaottelua tehopistein 9+12=21 ja kaksi playoff-ottelua ilman tehopisteitä. Hän pelasi myös yhden Suomen Cupin ottelun ilman tehopisteitä. Tenhovuori pelasi osan kaudestaan myös Jokereiden U20-joukkueessa. Hän ei pelannut kuitenkaan otteluakaan KHL:ssä.

Tenhovuori teki toukokuussa 2022 vuoden mittaisen ja tryoutin sisältävän sopimuksen SM-liigajoukkue Hämeenlinnan Pallokerhon kanssa. Syyskuussa hän sai joukkueeseen kauden 2022–2023 kattavan jatkosopimuksen. Tenhovuori aloitti kautensa seuran U20-joukkueessa, kunnes hän loukkaantui kahden ottelun jälkeen. Tenhovuoren kuntouduttua lokakuussa HPK lainasi hänet alustavasti viikon mittaisella sopimuksella takaisin Kiekko-Vantaan Mestis-joukkueeseen, jossa Tenhovuori pelasi viisi ottelua. Marraskuussa HPK lainasi hänet toiseen Mestis-joukkueeseen, Forssan Palloseuraan. Tenhovuori teki HPK:ssa SM-liigadebyyttinsä Tapaninpäivänä 26. joulukuuta 2022 vieraissa Tapparaa vastaan. Hänet merkittiin joukkueen nelosketjun oikeaan laitaan Erkka Seppälän ja Eskil Woldin viereen. Tenhovuori sai ottelussa jääaikaa 6.15 minuuttia. Hänelle merkittiin myös teholukema –1. Tenhovuori pelasi HPK:ssa kahdeksan runkosarjaottelua ilman tehopisteitä. FPS:ssä hän pelasi kauden aikana kymmenen ottelua.

Kaudeksi 2023–2024 Tenhovuori palasi Jokereihin pelaamaan Mestistä.

### Maajoukkueura

Tenhovuori on pelannut kolme nuorten ja yhden poikien maaottelun.

Muuta
-----

Tenhovuori valmistui merkonomiksi Perho Liiketalousopistosta keväällä 2021.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2019–2020 | Jokerit | A-SM | 15 | 2 | 4 | 6 | 2 | 1 | 0 | 0 | 0 | 0 |
| 2020–2021 | Jokerit | U20-SM | 19 | 10 | 8 | 18 | 8 | – | – | – | – | – |
| 2021–2022 | Jokerit | U20-SM | 15 | 8 | 17 | 25 | 12 | – | – | – | – | – |
|  | Kiekko-Vantaa | Mestis | 38 | 9 | 12 | 21 | 4 | 2 | 0 | 0 | 0 | 0 |
| 2022–2023 | HPK | U20-SM | 3 | 0 | 0 | 0 | 0 | – | – | – | – | – |
|  | HPK | SM-liiga | 8 | 0 | 0 | 0 | 27 | – | – | – | – | – |
|  | Kiekko-Vantaa | Mestis | 5 | 1 | 1 | 2 | 0 | – | – | – | – | – |
|  | FPS | Mestis | 10 | 3 | 5 | 8 | 0 | – | – | – | – | – |
| 1 kausi | yhteensä | SM-liiga | 8 | 0 | 0 | 0 | 27 | – | – | – | – | – |
| 2 kautta | yhteensä | Mestis | 53 | 13 | 18 | 31 | 4 | 2 | 0 | 0 | 0 | 0 |

Lähteet
-------

* Niclas Tenhovuori The Internet Hockey Databasessa (englanniksi)
* Niclas Tenhovuori Eurohockey-sivustolla (englanniksi)
* Niclas Tenhovuori *Elite Prospects*. Everysport Media Group AB.  (englanniksi)

### Viitteet

1. 1 2  Maestro Erkka Seppälä viikoksi lainalle HPK:hon – Niclas Tenhovuori vaihdossa Vantaalle *kiekko-vantaa.fi*.  15.10.2022. Kiekko-Vantaa Hockey Oy. Viitattu 28.12.2022.
2. 1 2  Valtanen, Tero; Kakko, Teemu; Raimoaho, Asmo: Duunari voi tienata selvästi yliopistosta valmistunutta enemmän: putkimiehen palkka jopa 4 500 euroa – katso ammatillisen tutkinnon suorittaneiden nimet Ylen amiskoneesta *yle.fi*.  9.6.2021. Yleisradio Oy. Viitattu 28.12.2022.
3. 1 2 3 4 5  Niclas Tenhovuori *Elite Prospects*. Everysport Media Group AB.  (englanniksi)
4. ↑  Kivistö jatkaa, neljälle uudelle pelaajalle kahden suunnan sopimukset *Jokerit.com*.  3.5.2021. Jokerit Hockey Club Oy.  Arkistoitu 21.12.2021. Viitattu 28.12.2022.
5. ↑  Näitä Jokeri-pelaajia nähdään ensi kaudella Kiekko-Vantaassa *kiekko-vantaa.fi*.  21.4.2020. Kiekko-Vantaa Hockey Oy. Viitattu 28.12.2022.
6. ↑  HPK tryout-sopimukseen Niclas Tenhovuoren kanssa *hpk.fi*.  9.5.2022. HPK Liiga Oy. Viitattu 28.12.2022.
7. ↑  Tenhovuoren tryout-jakso tuotti sopimuksen *hpk.fi*.  21.9.2022. HPK Liiga Oy. Viitattu 28.12.2022.
8. ↑  Forssan Palloseura *facebook.com*.  1.10.2022. Forssan Palloseura. Viitattu 28.12.2022.
9. ↑  Tappara - HPK, 26.12.2022 *liiga.fi*.  26.12.2022. Jääkiekon SM-liiga Oy. Viitattu 28.12.2022.
10. ↑  Tappara - HPK, 26.12.2022 *liiga.fi*.  26.12.2022. Jääkiekon SM-liiga Oy. Viitattu 28.12.2022.
11. ↑  Nikulin, Antti: Jokerit julkisti ensi kauden joukkueensa – Seura tavoittelee Liiga-nousua niin pian kuin mahdollista *Jatkoaika.com*.  1.6.2023. Jatkoaika r.y. Viitattu 1.6.2023.

Jokerit – Mestis
2 Oksanen |
3 Kangas |
6 Enckell |
9 Hänninen |
10 Fagerström |
11 Jeskanen |
13 Tenhovuori |
14 Liuksiala |
19 Kalajanniska |
20 Auvinen |
21 Karvinen |
22 Forslund |
25 Kuusla |
27 Lind |
35 Risikko |
37 Toikka |
43 Virtala |
47 Forsblom |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä |
94 Sirkiä  

Valmentajat: Määttä – Niskanen – Hellgren